ఫాస్ట్‌ బౌలర్‌ లిల్లీకి వినూత్న శైలిలో
సెహ్వాగ్‌ శుభాకాంక్షలు
న్యూఢిల్లీ : మైదానంలో తన బ్యాట్‌తో బౌలర్లకు చుక్కలు చూపించిన టీమిండియా మాజీ డాషింగ్‌ ఓపెనర్‌ సెహ్వాగ్‌ ప్రస్తుతం వ్యాఖ్యాతగా మారి కూడా అదే జోరును కొనసాగిస్తున్నాడు. ఆస్ట్రేలియా దిగ్గజ ఫాస్ట్‌ బౌలర్‌ సర్‌ డెన్నీస్‌ లిల్లీ పుట్టిన రోజు జులై 18 సందర్భంగా సెహ్వాగ్‌ శుభాకాంక్షలు తెలిపాడు. అందరిలా కాకుండా ఈ నవాబ్‌ ఆఫ్‌ నజఫ్‌గడ్‌ తన దైన శైలిలో నవ్వులు పూయించే విధంగా శుభాకాంక్షలు తెలియజేశాడు. కాగా తన జనరేషన్‌లో ఎంతో ప్రతిభగల బౌలర్‌గా పేరు తెచ్చుకున్న లిల్లీ ఈ జులై 18తో 67వ వడిలో అడుగుపెట్టాడు. పుట్టిన రోజు శుభాకాంక్షలు డెన్నీస్‌ లిల్లీ.ఒక వేళ లిల్లీ బాలీవుడ్‌ హిట్‌ సినిమా గుండాలో నటించినట్లయితే నా పేరు లిల్లీ, నా చేతి నుంచి వచ్చే బంతి బ్యాట్స్‌మెన్‌ తను బలంగా తాకుతూ దూసుకెళ్లేంది, అని అనే వాడేమో అని సెహ్వాగ్‌ తనదైన శైలిలో ట్విటర్‌లో వ్యాఖ్యానించాడు. హిందీ చిత్రాల్లో భయపెట్టే విలన్‌లా మైదానంలో లిల్లీ ఉండాడని సెహ్వాగ్‌ ఈ విధంగా పోల్చాడు. ఐసిసి కూడా లిల్లీ పుట్టిన రోజు శుభాకాంక్షలు తెలిపింది. గొప్ప బౌలర్‌ అంటూ కొనియాడింది.